Miroslav Maraus
Miroslav Maraus jeste bosanskohercegovački muzičar, koji je najveći dio svoje muzičke karijere proveo u Sarajevu. Poznat je kao nekadašnji klavijaturist Indexa i Ambasadora. U Indexe je na mjesto klavijaturiste prešao krajem 1974. godine umjesto Đorđa Novkovića, koji se u međuvremenu preselio u Zagreb. Svirao je na veoma uspješnoj singl ploči Indexa pod nazivom "Bacila je sve niz rijeku / Pogrešan broj, objavljenoj uoči nove 1975. godine. Nastupio je kao član Indexa na njihovom trijumfalnom koncertu pod nazivom "Povratak Indeksa", koji je 22. februara 1976. godine održan u koncertnoj dvorani Skenderija. Zatim je slijedila koncertna turneja po Jugoslaviji na kojoj im je predgrupa (tada novi muzički sastav) bila Teška industrija, predvođena klavijaturistom Gaborom Lenđelom. Tokom te turneje Miroslav Maraus napustio je Indexe, a u grupu se na mjestu klavijaturiste vratio Enco Lesić.